《送张子韶谪居南安》
宋代·郭知运

棱棱直节振朝班，孤剑冲风夜度关。
东海波涛明主德，西江烟雨逐臣颜。
霜青枫老丹成树，月落猿啼泪满山。
横浦栖迟君莫恨，已留名姓在人间。

作者简介：（1132—?）宋临安盐官人，字次张，自号息庵老人。幼刻志向学。高宗绍兴二十一年进士。秦桧强与为姻，知运勿乐，遂停婚。仕至荆州守。倦于荣利，卜居双庙之西。有《猥稿》。